
REFERAT

privind apartamentarea imobilului situat în Timişoara, 
str. Mihail Kogălniceanu nr. 14, 
          Se supune spre analiză Comisiilor din cadrul Consiliului Local al Municipiului Timişoara, materialul întocmit de Direcţia Clădiri, Terenuri şi Dotări Diverse, Biroul Clădiri, privind documentaţia de apartamentare a imobilului situat în Timişoara, str. Mihail Kogălniceanu nr. 14, înscris în C.F. nr. 421632 Timişoara ( vechi 14663 ), top 4628, 4629, întocmită de către SC EFICIENT SA.
Prin adresa cu nr. CT2017-000804/08.02.2017, numita SC EFICIENT SA, în calitate de proiectant şi reprezentant al locatarilor din imobilul situat în Timişoara, str. Mihail Kogălniceanu nr. 14, a solicitat emiterea unui HCL pentru apartamentarea imobilului menţionat mai sus conform proiect nr. 10473/A/2014, avizat OCPI nr. 251325/03.02.2017.
Documentaţia de apatramentare a fost executată la solicitarea şi pe cheltuiala locatarilor şi proprietarilor pe construcţii cu Legea 112/1995, în vederea intabulării în CF.  
Prin adresa cu nr. CT2017-2377/04.04.2017 s-a depus declaraţia notarială cu acceptul tuturor proprietarilor de construcţii cu privire la documentaţia de apartamentare a imobilului din str. M. Kogălniceanu nr. 14.  
Conform evidenţei Biroului Clădiri, rezultă că imobilul din str. M. Kogălniceanu nr. 14 nu a fost revendicat pe Legea 10/2001 şi nici pe OUG 94/2000. 
Conform  adresei  nr. CT2017-00804/23.02.2017, a Serviciul Juridic, în evidenţele acestuia nu figurează litigii cu privire la imobilul situat în Timişoara, str. M. Koglniceanu. nr. 14.
Conform adresei cu nr. CT2017-00804/02.03.2017, a Serviciului Fond Funciar, în evidenţa acestuia nu figurează revendicări pentru imobilul situat în Timişoara, str. M. Kogălniceanu nr. 14. 
Prin prevederile art. 132, alin. 1 din Regulamentul de avizare, recepţie şi înscriere în evidenţele de cadastru şi carte funciară aprobat prin  Ordinul nr. 700/2014 al Ministerului Administratiei si Internelor – Agentia Nationala de Cadastru si Publicitate Imobiliara se prevede că „Modificările care intervin  prin operaţiuni de alipire ori  prin cele de dezlipire a imobilelor se fac pe baza unor documentaţii  cadastrale recepţionate de biroul teritorial, cu consimţământul titularului, dat în formă autentică.”
Releveele întocmite de către SC EFICIENT SA  sunt în conformitate cu situaţia reală din teren.
          Având în vedere cele de mai sus şi faptul că imobilul este proprietatea Statului Român prin Consiliul Local Municipiul Timişoara:
Propunem:
          Emiterea unei hotărâri de Consiliu Local, prin care să se aprobe documentaţia de apartamentare a imobilului situat în Timişoara, str. Mihail Kogălniceanu nr. 14, înscris în C.F. nr. 421632 Timişoara ( vechi 14663, top nr. 4628, top nr. 4629 conform proiectului nr. 10473/A/2014, avizat OCPI cu nr. 251325/03.02.2017, întocmit de SC EFICIENT SA, ce se va constitui anexă la hotărâre.

